![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

12 հունվարի 2023 թվականի N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱ-

ԿԱՆԻ ԱՊՐԻԼԻ 8-Ի N 489-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ
ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

-------------------------------------------------------------------------------------------------------

 Հիմք ընդունելով «Նորմատիվ իրավական ակտերի մասին» օրենքի 33-րդ հոդվածը՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2021 թվականի ապրիլի 8-ի «Եվրասիական տնտեսական միության անդամ պետությունների միջև փոխա­դարձ առևտուր իրականացնելիս վտանգավոր թափոնների անդրսահմանային տեղափոխման եզրակացության (թույլատրագրի) տրամադրման կարգը հաստա­տե­լու մասին» N 489-Ն որոշման (այսուհետ՝ որոշում) հավելվածում կատարել հետևյալ փոփոխությունները և լրացումները՝

1) 3-րդ, 4-րդ և 6-րդ կետերում «դիմումատու» բառը և դրան համա­պա­տաս­խան հոլովաձևերը փոխարինել «հայտատու» բառով և դրան համապատասխան հոլովաձևերով.

2) 3-րդ կետում «գրավոր դիմում» բառերը փոխարինել «հայտ» բառով.

3) 4-րդ կետում «կարող է ներկայացնել առձեռն կամ փոստով կամ էլեկտրոնային եղանակով» բառերը փոխարինել «ներկայացնում է «Հայաստանի Հանրապետության արտաքին առևտրի ազգային մեկ պատուհան էլեկտրոնային հարթակում ([www.trade.gov.am](http://www.trade.gov.am)) հասանելի «Թույլատվական փաստաթղթեր [sw.gov.am](http://www.trade.gov.am))» համակարգի «Եվրասիական տնտեսական միության անդամ պետու­թյունների միջև փոխադարձ առևտուր իրականացնելիս վտանգավոր թափոնների անդրսահմանային տեղափոխման եզրակացության (թույլատրագրի) տրամադրում» ենթահամակարգի միջոցով (այսուհետ՝ էլեկտրոնային եղանակով):» բառերով.

4) 6-րդ կետից հանել «գրավոր» և «, փոստով կամ առձեռն» բառերը.

5) 7-րդ կետում «կարող է տրվել թղթային կամ» բառերը փոխարինել «տրամադրվում է էլեկտրոնային եղանակով՝ սույն կարգին կցված ձևին համա­պատասխան լրացված» բառերով.

6) հավելվածը լրացնել հետևյալ բովանդակությամբ նոր՝ 7.1-ին և 7.2-րդ կետերով.

«7.1. Այլ երկրներ ներկայացնելու անհրաժեշտության դեպքում, հայտատուի պահանջով, եզրակացության (թույլատրագրի) բնօրինակը տրամադրվում է առձեռն կամ ուղեկցող գրությամբ (փոստով)՝ հայտատուի լիազոր մարմին դիմելուց հետո երեք աշխատանքային օրվա ընթացքում։

7.2. Անհաղթահարելի ուժի` տվյալ պայմաններում արտակարգ և անկա­ն­խելի հանգամանքների առկայության դեպքում, երբ էլեկտրոնային համակարգի խափանման պատճառով հնարավոր չէ էլեկտրոնային եղանակով հայտ ներ­կայաց­նել և եզրակացություն (թույլատրագիր) տրամադրել, հայտատուն սույն կարգի 3-րդ կետով սահմանված հայտը, փաստաթղթերը և տեղեկությունները կարող է ներկայացնել, իսկ լիազոր մարմինը եզրակացությունը (թույլատրագիրը) կամ սույն կարգի 6-րդ կետով սահմանված գրությունը կարող է տրամադրել թղթային տեսքով (փոստով կամ առձեռն)։».

7) 11-րդ կետն ուժը կորցրած ճանաչել.

8) 13-րդ կետում «Տրված» բառը փոխարինել «Սույն կարգի 7.1-ին և 7.2-րդ կետերով նախատեսված դեպքերում տրամադրված» բառերով։

2. Սույն որոշումն ուժի մեջ է մտնում Հայաստանի Հանրապետության արտաքին առևտրի ազգային մեկ պատուհան էլեկտրոնային հարթակում [www.trade.gov.am](http://www.trade.gov.am)) հասանելի «Թույլատվական փաստաթղթեր [sw.gov.am](http://www.trade.gov.am)) էլեկտրո­­նային համակարգի «Եվրասիական տնտեսական միության անդամ պետու­թյունների միջև փոխադարձ առևտուր իրականացնելիս վտանգավոր թափոնների անդրսահմանային տեղափոխման եզրակացության (թույլատրագրի) տրամադրում» ենթահամակարգի գործարկման օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

Երևան